钦定古今图书集成/方舆汇编/职方典/第1160卷 > 郧阳府公署考 府县志合载
## 钦定古今图书集成/方舆汇编/职方典/第1160卷 > 郧阳府公署考 府县志合载

本府

郧阳府治　在城之西。成化十三年知府吴远建。中为正堂，左为经历司，右为照磨所，为案牍房，为戒石亭，为仪门，为大门。堂之后又为堂、为库，正北为知府宅，山麓设土地祠，东西列各官宅及吏廨。大门内设土地祠，外为申明、旌善二亭，前为古郧，名“邦坊。”

都察院署　成化十三年都御史原公建。中为正堂，都御史胡宗皋立题名石二于堂东，大宗伯湛若水记之。前为仪门，东土地祠，西抄案房前。大门北为后堂，过前为川堂，西为军器库，后为中厅。寝室、卷篷在寝室后，内厨房在东厢房后。都御史蒋曙建。又书房在中厅西，都御史陈雍建，都御史王以旗重修。二坊大门外西都司官厅，东府厅，南县卫官厅。隆庆四年毁于火，都御史汪道昆檄本府同知韩孜重修，规制视旧益饬焉。自元至正间流逋生变，明始以副都御

史杨璿巡抚荆襄。未几复乱，都御史项忠平之，遂留抚其地。不数年，流民复聚为患，乃命原公处置，设府县以统理之，都司卫所以控制之。郧之有府，盖自此始也。是时湖广镇守等官，以荆、襄二府山深地广，流民去而复来，乃并敕提督太岳、太和山少监韦贵，兼分守荆襄。先是原公荐监察御史吴道宏，因奉敕巡按湖广，提督八郡军民。事竣，进原公兵部尚书，留道宏按其地。是后，凡有新命，必并敕太和中官知会。嘉靖十年，都御史胡宗皋疏太监王敏之过，自是，中官不干抚治之事，而提督之威望益重矣。

“分守下荆南道” 署　在府治北，迎恩观西。兵燹后，拆毁，址存，后移住于都察院。

察院　在都察院东，知府宋豸重修。

税课司　在府治西一里，设大使一员。

大丰仓　在府治西后，添设小西门内高冈，今如故。设大使一员。

阴阳学　，在府治街南。正术一员。

医学　在府治街南，正科一员。

僧纲司　在府治北，都纲一员。

道纪司　在府治北，道纪一员。

郧县治　旧在府治西，创自前代元季。明洪武二年，县丞臧晋开设。洪武十年，知县马伯庸重修。成化二年，知县戴琰改建。中为正堂，左为幕府，厅为土地祠，为库，两廊为书吏房，前为戒石亭，又前为仪门。仪门内为狱，前为大门；堂之后为馔堂，为知县宅；堂之西为主簿宅。大门内为典史宅，大门外东西为申明、旌善二亭，明末拆毁无存，今移住于龙门书院，设知县一员、典史一员。

雷峰岈巡检司　在东北七十里。

富丰仓　在县治西。知县吕仲彬建，今废。预备仓　在县西。知县戴琰建，今废。

养济院　在县西。洪武七年，知县马伯庸建。成化七年，知县戴琰徙于县治之西南，久废。今移东城外，为茅屋数间，以蔽风雨。

外州县

房县治　在县西南隅

皇清康熙四年，知县傅六吉于本县旧址刱建正厅。

三楹，仪门三楹，馔堂一楹，内寝室正房五楹，东西茆房各三楹。七年，知县田蒸髦又于寝室刱楼五楹，馔堂右建书房三楹，仪门前建大门三楹，门屏一座。大门内左为典史宅。正厅两序各建茅屋五楹，为六曹文案房。设知县一员、典史一员。

察院　　“分司　　” 府馆　今俱废。

板桥山巡检司　，去县西北一百五十里。明洪武六年设，后移于博磨坪。今仍于板桥山设巡检一员。

县仓　今废

阴阳学　、医学　今俱废。

僧会司　、道会司　，今俱废。

养济院　在县东

竹山县治　始建于方城山，再迁于上庸河，再迁于今文庙基。洪武十三年，知县郭世贤创于城之西，后又归并房县。二十九年，知县张宗政迁于文庙之右。今因之。康熙四年，知县萧功一修建茅房，俱为贼废。今知县贾待聘复修茅屋数间。其典史宅亦系茅房。设知县一员、典史一员。

布、按二分司　府馆　，今俱废

吉阳关巡检司　，在县西一百里。巡检一员，今裁。

县仓　　。阴阳学　　、医学

僧会司　道会司　养济院　以上昔全设，今俱废。

竹谿县治　，在城中。康熙四年，知县曹席珍修。茅房一座；因逆谭宏，拆毁无存。十九年，知县徐京陛修建。大堂、仪门、案牍房俱备。设官知县一员、典史一员。

布政分司　旧址在县治南。

按察分司　旧址在县治北。

府馆　旧址在县治东“通惠坊。”

尹店巡检司　旧在白土关，康熙五年裁。阴阳学　旧在县西街，设训术一员。

医学　旧在县南街，设训科一员。

僧会司　、道会司　，今俱废。

县仓　　、养济院　今俱废。

保康县治　在岮峪山。康熙四年，知县李粹白以地方初辟，物力不及，权于旧址之上架茅为屋，以蔽风雨。设官知县一员、典史一员。

布按二分司　　府馆

阴阳学　　　　医学

僧会司　　　。道会司。

县仓　　养济院　以上昔全设，今俱废。郧西县治　在城中，成化十二年，都御史原杰奏设。中为正厅，东为幕厅，西为库，为路台，左右为六科承发架阁房，前为戒石亭，又前为仪门，又前为县门，即谯楼也。谯楼内为狱亭，北为县宅。幕厅东为主簿宅，又东为典史宅。自后莅兹土者，屡多增修，规制颇备。历兵燹后，城垣屋舍俱平。

皇清顺治五年，知县贺绳烈权于东南门瓮城内筑

堡为垣，并借“梓潼庙” 栖之，以蔽风雨。典史无宅，亦借栖于城隍庙中。

布按二分司　　府馆

阴阳学　　　　医学

僧会司　　道会司

县仓　　　养济院　　以上昔全设，今俱废。